MT
C 24/12
Il-Ġurnal Uffiċjali tal-Unjoni Ewropea
17.1.2022
Talba għal deċiżjoni preliminari mressqa mit-Tribunal Supremo (Spanja) fid-29 ta’ Lulju 2021 – Consejo General de Colegios Oficiales de Farmacéuticos de España vs Administración General del Estado (Kawża C-469/21) (2022/C 24/16) Lingwa tal-kawża: l-Ispanjol Qorti tar-rinviju Tribunal Supremo
Partijiet fil-kawża prinċipali Rikorrent: Consejo General de Colegios Oficiales de Farmacéuticos de España Konvenuta: Administración General del Estado
Domandi preliminari 1) Leġiżlazzjoni nazzjonali li toħloq, bħala għodda għas-servizz repożitorju, interfaċċa miżmuma u ġestita mill-ammi­ nistrazzjoni tal-Istat hija kompatibbli mar-Regolament Delegat tal-Kummissjoni (UE) 2016/161 tat-2 ta’ Ottubru 2015 li jissupplimenta lid-Direttiva 2001/83/KE tal-Parlament Ewropew u tal-Kunsill billi jistabbilixxi r-regoli dettaljati dwar il-karatteristiki tas-sigurtà li jkunu jidhru fuq il-pakketti tal-prodotti mediċinali għall-użu mill-bniedem (1) u, b’mod partikolari, mal-Artikoli 25, 31, 32, 35, 36 u 44 tiegħu?
2) Fil-każ li d-domanda preċedenti tingħata risposta affermattiva, leġiżlazzjoni nazzjonali li timponi fuq l-ispiżeriji l-obbligu li jużaw l-imsemmija interfaċċa kull darba li huma jikkunsinnaw prodotti mediċinali ffinanzjati mis-Sistema Nazzjonali tas-Saħħa hija kompatibbli mar-Regolament Delegat (UE) 2016/161 u, b’mod partikolari, mal-Artikoli 25, 31, 32, 35, 36 u 44 tiegħu?
3) Fil-każ li d-domanda preċedenti tingħata risposta affermattiva, leġiżlazzjoni nazzjonali li tipprevedi li, fil-każ fejn l-amministrazzjoni tal-Istat u l-korp ta’ ġestjoni tar-repożitorju nazzjonali ma jirnexxielhomx jilħqu ftehim dwar l-integrazzjoni tal-imsemmija interfaċċa f’dan ir-repożitorju, l-integrazzjoni tista’ tiġi ordnata unilateralment u imperattivament permezz ta’ digriet ministerjali, hija kompatibbli mar-Regolament Delegat (UE) 2016/161 u, b’mod partikolari, mal-Artikoli 25, 31, 32, 35, 36 u 44 tiegħu?
(1)
ĠU 2016, l.
32, p. 1
Appell ippreżentat fit-12 ta’ Awwissu 2021 minn Birkenstock IP GmbH u Birkenstock Sales GmbH mid-digriet mogħti mill-Qorti Ġenerali (Is-Sitt Awla) fit-2 ta’ Ġunju 2021 fil-Kawża T-365/20 – Birkenstock Sales GmbH vs L-Uffiċċju tal-Proprjetà Intellettwali tal-Unjoni Ewropea (Kawża C-498/21 P) (2022/C 24/17) Lingwa tal-kawża: il-Ġermaniż Partijiet Appellanti: Birkenstock IP GmbH, Birkenstock Sales GmbH (rappreżentanti: N. Weber u D. Leisner, Rechtsanwälte) Parti oħra fil-proċedura: L-Uffiċċju tal-Proprjetà Intellettwali tal-Unjoni Ewropea Permezz ta’ digriet tat-22 ta’ Novembru 2021, il-Qorti tal-Ġustizzja tal-Unjoni Ewropea (Awla tal-Ammissjoni tal-Appelli) iddeċidiet li l-appell ma għandux jiġi ammess u kkundannat lill-appellanti għall-ispejjeż rispettivi tagħhom.